**РЕШЕНИЯ**

**21.03.2017 г.**

1. Разглеждане на Стратегия за развитие на 18 СУ „Уилям Гладстон“ (2016-2020) и одобряването й.

*Решение*: На основание чл. 269, ал. 1, т. 1 от Закона за предучилищното и училищното образование и чл. 16, ал. 1, т. 1 от Правилника за създаването, устройството и дейността на Обществените съвети към детските градини и училищата, одобрява стратегията за развитие на 18 СУ „Уилям Гладстон“ (2016-2020) с предложените в заседанието технически корекции.

1. Разглеждане на писмо от директора на 18 СУ „Уилям Гладстон“, рег. № 348/07.03.2017 г. относно определянето на представители на родителите от училищната общност за наблюдатели при провеждане на държавните зрелостни изпити през учебната 2016/2017 г. за учениците от 12 клас.

*Решение:*

Възлага на председателя на Обществения съвет да предложи на родители от резервния състав на Обществения съвет (по реда на техния избор в състава на съвета) да участват като наблюдатели при провеждане на държавните зрелостни изпити през учебната 2016/2017 г. за учениците от 12 клас. На основание чл. 103, ал. 2 от Наредба № 11 от 1 септември 2016 г. за оценяване на резултатите от обучението на учениците във връзка с връзка с §7 от Преходните и заключителните разпоредби на същата наредба, информация за родителите, дали съгласие за участие като наблюдатели (вкл. резервни членове), да бъде представена на вниманието на директора на 18 СУ „Уилям Гладстон“. Срок: 30.03.2017 г.

1. Разглеждане на проект на бюджет на 18 СУ „Уилям Гладстон“ за 2017 г. и даване на становище.

*Решение:* На основание чл. 269, ал.1, т. 4 от Закона за предучилищното и училищното образование и чл. 16, ал.1, т. 4 от Правилника за създаването, устройството и дейността на Обществените съвети към детските градини и училищата Общественият съвет дава положително становище по разпределението на бюджета по дейности и размера на капиталовите разходи. *На основание чл. 269, ал.1, т. 5 Закона за предучилищното и училищното образование и чл. 16, ал.1, т. 5 от Правилника за създаването, устройството и дейността на Обществените съвети към детските градини и училищата съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището.*

1. Разни

Решения:

* Общественият съвет определя Десислава Тошкова и Лора Джупарова за свои представители в заседанията на педагогическия съвет с право на съвещателен глас, а Мила Ташкова и Ваня Станчева – за резервни представители.
* Да се провежда периодично „Ден на отворени врати“ на Обществения съвет – първият евентуален „Ден на отворените врати“ да бъде на 25 май.
* Да се поддържа рубриката „Обществен съвет“ на интернет страницата с информация за всички новини от заседанията. Да се публикува информация за предстоящо заседание, като се укаже, че дневния ред е поставен на таблото за информация. Да не се изтриват новините от рубриката за предходни заседания.
* На основание чл.269, ал.1, т.8 от Закона за предучилищното и училищното образование и чл.16, ал.1, т.8 от Правилника за създаването, устройството и дейността на обществените съвети към детските градини и училищата, Общественият съвет към 18 СУ „Уилям Гладстон“ съгласува избора от учителите на учебниците и учебните комплекти, които се предоставят за безвъзмездно ползване от учениците.